Újabb sikeres tesztlövészeten van túl az Arrow 3 rakétaelhárító rendszer - Háború Művészete
Újabb sikeres tesztlövészeten van túl az Arrow 3 rakétaelhárító rendszer
Art of WAR | 2014-01-08 16:51:28 495 | Elolvasva Az izraeli rakétavédelmi szervezet (IMDO) és az amerikai rakétavédelmi ügynökség sikeresen végrehajtotta az Arrow 3 rakétaelhárító rendszer második tesztlövészetét. A tesztre 2014. január 3-án került sor, az Izraelben található Palmachim repülőbázison.
A rakéta a teszt során exo-atmoszférikus pályán repült, azaz a légkörön kívül és minden az előzetes terveknek megfelelően zajlott. Az IMDO közleménye szerint a 2. teszt sikeres teljesítése újabb mérföldkő az Arrow 3 rendszer fejlesztésében, amely biztosítani fogja Izrael jövőbeli védelmét a ballisztikus rakétákkal szemben. Az új rakéta könnyebb, mint az
ország meglévő Arrow 2-esei és továbbfejlesztették a fegyver végső fázisban
történő irányítását. Az Arrow fegyverrendszer fejlesztésén és integrációján az Israel Aerospace Industries
MLM részlege dolgozik együtt az amerikai Boeing vállalattal.